**ОДОБРЯВАМ:**

**ОБЯВА ЗА КОНКУРС**

**за длъжността** **“Началник на отдел”, отдел „Летателна годност на граждански въздухоплавателни средства“, дирекция „Летателни стандарти“ – 1 щатна бройка**

1. *Минимални изисквания, предвидени в нормативни актове за заемане на длъжността:*

- образование: висше; образователно-квалификационна степен – магистър;

- професионална област на придобитото образование: Авиационна техника, механика, електротехника, електроника, авионика или други специалности свързани със стандартите за техническо обслужване и постоянната летателна годност на ВС и компонентите му;

- професионален опит: минимум 4 години в осигуряване поддържането на стандартите в гражданската авиация и/или придобит III младши ранг;

*2. Допълнителни умения и квалификации,носещи предимство на кандидатите:*

- опит в упражняване на правата по свидетелство за правоспособност за техническо обслужване на ВС;

- допълнителни квалификационни курсове, организирани и провеждани от Европейските въздухоплавателни власти и ICAO;

- компютърни умения;

- владеене на поне 2 официални езика на ИКАО.

*3. Начин за провеждане на конкурса:*

- решаване на тест;

- интервю.

*4. Кратко описание на длъжността:*

- да организира, контролира, координира и отчита дейността на отдел ЛГГВС пред директора на дирекция „Летателни стандарти“, главния секретар и Главния директор на ГД ГВА;

- да осъществява контрол по спазването на ЗГВ и издадените въз основа на него нормативни актове за безопасността на полетите в гражданското въздухоплаване;

- да осъществява контрол по спазването на Регламентите на Европейската комисия в областта на първоначалната и постоянната летателна годност, а именно – Основния регламент 2018/1139, Регламент 748/2012 и Регламент 1321/2014 и измененията им.

- да осигурява поддържането на висок стандарт на безопасността и прилагането на най- добрите международни практики в областта на гражданското въздухоплаване от страна на авиационните субекти и служителите на отдел ЛГГВС.

*5. Основна месечна заплата:* от700,00лв. до 2800,00 лв. в зависимост от професионалния опит.

 *6. Необходими документи, които следва да бъдат представени от кандидатите за участие в конкурса:*

* заявление за участие в конкурс по утвърден образец /Приложение № 2 към чл.17, ал.1 от Наредбата за провеждане на конкурсите за държавни служители /НПКДС/;
* декларация по чл. 17, ал. 2, т. 1 от НПКДС;
* копие от документи за придобита образователно-квалификационна степен, се изисква за длъжността;
* копие от документи, удостоверяващи продължителността на професионалния опит;
* копие от документи, удостоверяващи придобития ранг като държавен служител (ако има такива)
* копие от други документи, свързани с изискванията за заемане на длъжността.

*7. Срок и място за подаване на документите:*

 Документите за участие в конкурса следва да бъдат представени лично или чрез пълномощник в 10-дневен срок от едновременното публикуване на обявата в Регистъра по чл. 61, ал. 1 от Закона за администрацията, в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:30 часа в ГД ГВА, адрес: гр. София, ул. Дякон Игнатий № 9, ет. 4, ст. 414, телефон за допълнителна информация: 02/937 10 89 или 02/937 10 47.

 *8. За информация:*

Списъците на допуснатите и недопуснатите до конкурса кандидати и други съобщения във връзка с конкурса да се обявяват на електронната страница на ГД ГВА на адрес: www.caa.bg.